บ้านพร้าว หมู่ที่ 8 ตำบลยม อำเภอท่าวังผา จังหวัดน่าน เป็นหมู่บ้านขนาดใหญ่ในตำบลยม อำเภอท่าวังผา ประวัติ บ้านพร้าว หมู่ 8 ตำบลยม อำเภอท่าวังผา จังหวัดน่าน ได้ก่อตั้งขึ้นราวปี พ.ศ. 2300 ซึ่งตรงกับรัชสมัย สมเด็จพระเจ้าอยู่หัวบรมโกศ พระมหากษัตริย์กรุงศรีอยุธยา รัชกาลที่ 31 และเป็นพระองค์ที่ 4 แห่งราชวงศ์บ้านพลูหลวง (ครองราชย์ ราว พ.ศ. 2275 - พ.ศ. 2301) และตรงกับรัชสมัย พระเจ้าอริยวงษ์ เจ้าผู้ครองนครน่าน องค์ที่ 52 และองค์ที่ 2 แห่งราชวงศ์ติ๋นมหาวงศ์ (ครองเมืองน่าน พ.ศ. 2297 - พ.ศ. 2311) ตามคำบอกเล่าของคนเฒ่าคนแก่ในหมู่บ้าน เล่าให้ฟังว่า ครั้งเมื่อบ้านเมืองยังไม่เจริญมีคนเร่ร่อนหาที่อยู่อาศัยได้มาพบประกัน คือ คนยวนเหนือ คนยวนไต้ และคนไทลื้อ ได้พากันหาที่อยู่อาศัยสร้างเป็นหลักแหล่ง โดยมีห้วยล้า (ลำน้ำเล็กๆ) ไหลผ่าน (ปัจจุบันยังปรากฏลำธาร ให้เห็นจนถึงทุกวันนี้) เพราะเหมาะกับการตั้งรกรากสร้างบ้านแปงเมือง และเหมาะสำหรับการเพาะปลูกพืช ทำการเกษตร โดยประกอบ 4 ครอบครัว ที่ได้ร่วมกันก่อตั้งบ้านพร้าว มีดังต่อไปนี้ ;# ครอบครัว พ่อเจ้าหลวงพรมวัง - แม่หลวงขวา ;# ครอบครัว พ่อหลวงต๊ะ - แม่หลวงผัด ;# ครอบครัว พ่อหลวงจันทร์ - แม่หลวงสุข ;# ครอบครัว พ่อหลวงไชย - แม่หลวงเพชร แล้วทั้ง 4 ครอบครัวได้อยู่ร่วมกันเป็น 2 บ้าน คือ บ้านป้าวเหนือ บ้านคาใต้ รวมเรียกว่าบ้านป้าวบ้านคา ซึ่งมีทุ่งนากั้นเป็นเขตแดน และขณะนั้นไม่มีผู้ใหญ่บ้านปกครอง ปกติในการประชุมจะต้องเดินทางผ่านทุ่งนา ไปประชุมร่วมกับหมู่บ้านไฮ่ (ในปัจจุบันคือ บ้านสบบั่ว หมู่ 2 ตำบลยม) และในทางศาสนาวัดวาอารามในวันศีลวันพระจะไปทำบุญร่วมกับบ้านไฮ่ทุกครั้ง อยู่ต่อมาไม่นานทางบ้านพร้าวก็มีประชากรเพิ่มมากขึ้น ทางราชการอำเภอปัว ได้มาแต่งตั้งผู้ใหญ่บ้านและการปกครองกันเอง ชาวบ้านพร้าวมีความ ปิติยินดีที่สุดที่ทางอำเภอแต่งตั้งผู้ใหญ่บ้าน ชาวบ้านพร้าวเป็นคนขยันในการทำมาหากิน มีความสมานสามัคคีรักกันช่วยเหลือซึ่งกันและกัน มีความโอบอ้อมอารีย์ ชอบค้าขาย ไล่วัวต่างขึ้นบ่อเกลือเอาเกลือมาขาย เอาผ้าทอของแม่บ้านไปแลกเกลือแลกเปลี่ยนสินค้ามาขายประกอบอาชีพต่อไปในสมัยก่อนไม่มีนามสกุลในรัชกาลที่ 6 ได้มีการตั้งนามสกุลขึ้นทั่วประเทศไทยซึ่งทางบ้านพร้าวได้มีการประชุมในหมู่บ้านและให้ราษฎรในหมู่บ้าน ออกความคิดว่าจะเอานามสกุลอันใดช่วยออกข้อคิดก็มีหลายคนออก ข้อคิดว่าก็เอาชื่อพ่อชื่อแม่ทั้ง 4 ครอบครัวมาผสมพยัญชนะมารวมกันก็จึงมีนามสกุลเกิดขึ้น นามสกุลของชาวบ้านพร้าวเกิดขึ้นใน 4 ตระกูล ดังนี้ เชื้อสาย พ่อเจ้าหลวงพรมวัง - แม่หลวงขวา เรียกว่า 'พรมวังขวา' เชื้อสาย พ่อหลวงต๊ะ - แม่หลวงผัด เรียกว่า 'ต๊ะผัด' เชื้อสาย พ่อหลวงจันทร์ - แม่หลวงสุข เรียกว่า 'จันทร์สุข' เชื้อสาย พ่อหลวงไชย - แม่หลวงเพชร เรียกว่า 'ไชยเพชร','ไชยเพ็ชร' เขียนโดย … พ่อหนานสมบูรณ์ ถาวงค์ : พ่ออาจารย์หมอก ถาวงค์ เรียบเรียงโดย … นายวิโรจน์ ใบยา ข้อมูลทั่วไป ปัจจุบัน บ้านพร้าว เป็นหมู่บ้านลำดับที่ 8 ในเขตพื้นที่ตำบลยม อำเภอท่าวังผา จังหวัดน่าน มีพื้นที่ทั้งหมด 8.38 ตารางกิโลเมตร หรือ 5,237.5 ไร่ จำนวนประชากร ชาย - หญิง และจำนวนครัวเรือน ดังนี้ ประชากรชาย 310 คน ประชากรหญิง 317 คน รวมประชากรทั้งหมด 627 คน จำนวนครัวเรือน 240 หลังคาเรือน ภูมิศาสตร์ ภูมิประเทศ บ้านพร้าว ตั้งอยู่ในเขตพื้นที่องค์การบริหารส่วนตำบลยม อำเภอท่าวังผา จังหวัดน่าน ตั้งอยู่บนถนนโยธาธิการ นน. บ้านดอนมูล - บ้านก๋ง ห่างจากตัวอำเภอท่าวังผาตามถนนทางหลวงชนบท 1170 (ท่าวังผา - ศิลาเพชร) มาประมาณ 10.3 กิโลเมตร แล้วเลี้ยวขวาเข้าถนนโยธาธิการ นน. บ้านดอนมูล - บ้านก๋ง อีก 1.2 กิโลเมตร และห่างจากตัวจังหวัดน่านประมาณ 55.09 กิโลเมตร มีลักษณภูมิศาสตร์ส่วนใหญ่เป็นที่ราบลุ่มระหว่างหุบเขา มีพื้นที่ทั้งหมดประมาณ 8.38 ตารางกิโลเมตร (3.24 ตารางไมล์) หรือ 5,237.5 ไร่ โดยมีลำน้ำเหมืองไหลผ่านกลางหมู่บ้าน อาณาเขต บ้านพร้าว หมู่ที่ 8 ตำบลยม มีอาณาเขตติดต่อกับหมู่บ้านใกล้เคียง ดังนี้ ทิศเหนือ ติดต่อกับ บ้านเสี้ยว หมู่ที่ 6 ตำบลยม ทิศตะวันออก ติดต่อกับ บ้านน้ำใคร้ หมู่ที่ 9 ตำบลยม ทิศใต้ ติดต่อกับ บ้านป่าคา หมู่ที่ 8 ตำบลจอมพระ ทิศตะวันตก ติดต่อกับ บ้านก๋ง หมู่ที่ 1 ตำบลยม การปกครอง คณะกรรมการฝ่ายปกครอง รายชื่อคณะกรรมการฝ่ายปกครองบ้านพร้าว หมู่ 8 ตำบลยม อำเภอท่าวังผา จังหวัดน่าน ดังนี้ ผู้ใหญ่บ้าน : นายสมนึก พรมวังขวา (รับตำแหน่ง เมื่อปี พ.ศ. 2562) ผู้ช่วยผู้ใหญ่บ้าน : 1.) นายเจียมศักดิ์ จันทร์สุข2.) นายสกุล ธรรมสละ3.) นางทับทิม ต๊ะผัด อ้างอิง